**НАРОДНО ЧИТАЛИЩЕ “НАУКА – 1870 г.” - ТРОЯН**

**гр.Троян,обл.Ловеч,пл.”Възраждане”; тел:0670/62060,64323 GSM 0888757460**

[**www.naukatroyan.org**](http://www.naukatroyan.org/) **email:** [**nauka\_tr@mail.bg**](mailto:nauka_tr@mail.bg) **biblioteka\_tr@abv.bg**

**Отчет**

**за дейността на НЧ „Наука – 1870 г.” гр. Троян през 2019 г.**

Читалището е традиционно самоуправляващо се българско културно - просветно сдружение на жителите от град Троян, което изпълнява и държавни културно - просветни задачи.

Читалищната дейност се подпомага от общината, тъй като въпреки институционалната си независимост, читалището приема за приоритет в своята дейност общинската културна политика.

Съгласно Закона за народните читалища и нашия Устав, върховен ръководен орган на читалището е Общото събрание. Към настоящия момент членовете на читалището са **112**, които са физически лица.

Всички пълноправни членове избират читалищното настоятелство.

Членовете на **читалищното настоятелство,** избрани на отчетно – изборно общо събрание през 2017 год., са:

* Д-р Виолета Койновска –председател на читалището
* Инж. Дилян Енкин –зам. председател

И членове:

* Инж. Ангел Балев
* Димитър Пиронков
* Д-р Росица Бузева
* Инж. Иванка Църова
* Валентин Бечев
* Николай Тодоров
* Маргарита Гладкова
* Стела Мавродиева
* Инж. Веселин Дудевски

**Проверителната комисия** е в състав:

- Стела Маринова – председател

и членове:

- Здравка Пеевска

- Надка Колева

**Екипът на троянското читалище** се състои от **22 щатни служители -** 11 магистри, 5 бакалаври, 4 със средно специално, 2 със средно образование и 5 **хоноровани ръководители** и **корепетитори нещатен персонал**.

Те заемат длъжностите - секретар, организатор културно-масова дейност; организатор художествени колективи; счетоводител; касиер-реквизитор; хореограф; трима библиотекари, като един беше по майчинство; осветител - огняр, сценичен работник - домакин; озвучител; хигиенист, преподаватели по китара, акордеон, флейта и четирима преподаватели по пиано.

Работното време на читалището е от 7.30 до 20.00 часа без прекъсване от понеделник до петък.

Ще разгледаме дейността на читалището в направленията – **библиотечно обслужване, художествено – творческа дейност, мениджърска дейност.**

Едно от основните звена в читалището е **читалищната библиотека** с отговорник - г-жа Вихра Петрова. В екипа на библиотеката влизат г-жа Тотка Станчева, г-жа Весела Йорданова, която беше по майчинство и се заместваше от г-жа Боряна Лилова.

През изминалата 2019 г. библиотеката продължи да работи за утвърждаването на своята роля да бъде един съвременен културно - информационен център за цялата община, както и най-голямото книгохранилище на територията и. Продължи да работи за постигането на основните си цели – максимално задоволяване на читателските търсения с литература и информация.

Традиционно библиотеката беше основния организатор на провелия се от 15- 24 април за 17-ти път фестивал „Дни на талантите и интересите“ под надслов „С България в сърцето“. В него взеха участие 370 деца от учебните и детски заведения на територията на общината. В програмата на фестивала бяха включени 12 категории: Рисуване, Вокално изпълнение, Инструментално изпълнение, Танцово изкуство, Представяне на лично авторско творчество, Художествено слово, Мултимедийна презентация, Четене, Карнавален костюм, Изложба на колекции и хобита, Изложба на домашни любимци и Кулинарна изложба. Радостни сме от факта, че тази година активно участие взеха децата от ДГ „ Буковец“, ДГ „Синчец“ и ДГ „ Мир“. В края на всяка изява всеки от участниците получи грамота за участие и сувенир. Принос за нормалното протичане на фестивала има целият екип на НЧ „Наука – 1870 г.“, както и директорите и учителите от училищата и детските градини. Основното финансиране на фестивала е от Община Троян.

От 2 – 23 юли в Детския отдел на библиотеката, за 3-ти пореден път, бе организирано Лятно четене. Целта ни е чрез него да предоставим на децата възможност за приятни и полезни занимания през ваканционните дни, както и да събудим техния интерес към книгите и четенето. Представените пред тях презентации „Нарисувай ми овца“ и „Древни библиотеки, изчезнали безследно“ бяха изключително интересни за тях и ги подтикнаха към дискусии по темите. Гост в деня, в който бяха представени древните библиотеки бе г-жа Венета Илиева от Музей на занаятите и приложните изкуства, която донесе от музея „Стематографията“ на Христофор Жефарович и няколко други църковно – славянски книги, за да ги покаже „на живо“ пред малките читатели. Голям интерес предизвика играта „Реши въпросник“ с въпроси от популярни и любими детски произведения като „Мечо Пух“ , „Пипи Дългото чорапче“, „Ян Бибиян“ и „Патиланско царство“. В края на лятното четене почерпихме нашите малки любопитни читатели и им връчихме грамоти, както и подаръци – сборникът „Гласове от Балкана“ с произведения на троянски писатели.

През изтичащата година Детският отдел бе любезен домакин на 12 класа и групи от троянски училища и детски градини. Чрез подходящи беседи, децата бяха запознати отблизо със структурата, функциите и значението на библиотеката, а също така и как могат да станат нейни читатели, как да си търсят и откриват желаните от тях книги. При посещенията пред тях беше представена интересна презентация на тема: „Древни и съвременни библиотеки“, бяха им организирани занимателни и образователни игри.

През м. декември деца от 5 класа на различни училища изработваха коледни картички в библиотеката и чрез интересна беседа се запознаха с историята на коледното дръвче и картичките.

Освен в „Дни на талантите и интересите“ служителите на библиотеката активно се включиха в проведения за пръв път фестивал „Изкуството превзема града“, в „Български фестивал на сливата“, както и в много други читалищни мероприятия.

През м. юни Вихра Петрова и Тотка Станчева взеха участие в организираната от Музей на занаятите и приложните изкуства конференция под егидата на ЮНЕСКО „Опазване на нематериалното културно наследство“. Презентацията, изработена от г-жа Тотка Станчева, представи традиционния празник Сирни Заговезни, организиран ежегодно от НЧ „Наука – 1870 г.“. На 6-7 юни г-жа Тотка Станчева взе участие в Националната конференция на Българската библиотечно – информационна асоциация на тема „Библиотеките – ключ към миналото – портал към бъдещето“, където представи доклад на тема: „Библиотеката – посредник между книгата и детето“. Докладите от тази конференция вече са издадени в сборник и в най-скоро време ще бъдат предоставени на нашата библиотека.

През 2019 г. библиотеката кандидатства по 2 проекта към Министерството на културата за финансова подкрепа за обновяване на библиотечните фондове „Българските библиотеки – съвременни центрове за четене и информираност“ на обща стойност 2 400 лв. И по двата проекта получихме одобрение и със средствата бяха закупени 183 нови книги.

През изтеклата година 32 дарители дариха книги на библиотеката, като най – многобройни са даренията на сем. Иванка и Валентин Бечеви, както и на „Сдружение за градски читални“ – общо 209 тома.

На 7 май библиотеката организира представянето на една изключително интересна книга в две части пред троянските читатели - „Къщите говорят“ и „Къщите още говорят“ на журналистката Марияна Мелнишка. Книгата бе посрещната с интерес от троянци, тъй като във втората и част се говори за къщите на някои от видните троянски родове.

В новопоставените витрини във фоайето на библиотеката през цялата година бяха подреждани малки тематични изложби:

1. 1 юни: „Библиотеката в помощ на родители и учители“

„Библиотеката – прозорец към света и знанието“

2. „100 години от рождението на Богомил Райнов“

3. „110 години от рождението на Димитър Димов“

4. „ Писателите на Троян“

5. „1 ноември – Ден на народните будители“

През 2019 г. във в-к „Троянски глас“ бяха публикувани 6 статии с автор Тотка Станчева.

1 „ Аз обичам да чета“ – лятно четене в Детския отдел на библиотеката“

2 „ Древни библиотеки, изчезнали безследно“

3 „ Дарителството и пътищата щедри на душата“ ( по страниците на една различна енциклопедия)

4 „ Говорещите къщи“ бяха представени в Троян“

5 „ Дни на талантите и интересите – 2019 – „С България в сърцето“

6 „Две интересни книги в читалнята на библиотеката“

**Статистически данни**

**Потребители на библиотеката** 1284

**От тях до 14 години** 272

**Общо посещения** 22 512

* Заемна за дома 8 526
* Читалня 13 005
* Детски отдел 981

**Заети библиотечни материали**

- Книги – Заемна възрастни 24 478, Детски отдел 971

- Периодични издания 6 289

- Електронни документи 2 024

**Наличност на библиотечния фонд към 01.01.2019 г.**- 122 178 екземпляра

**Постъпили библиотечни материали** - 467 екземпляра

**Отчисления -** 844 екземпляра (остарели по съдържание и физически повредени)

**Наличност на библиотечния фонд към 01.01.2020г.** - 121 801 екземпляра

Материалната база на библиотеката е много добра. Библиотеката предоставя на своите читатели 9 компютърни работни места – 7 в читалнята и 2 в Детския отдел. Разполагаме с принтер и скенер, за да подобрим качеството на библиотечните услуги и да задоволим читателските потребности. Успоредно с ежедневната дейност по поддържане на фонда и обслужването на читателите продължават дейностите по попълване на електронните картотеки. Продължава подмяната на сигнатурните етикети, която се извършва от Минко Цвятков – нает по програма от Бюрото по труда. Библиотечната документация – Инвентарни книги и Книга за движение на библиотечния фонд е в пълна изрядност. Работната среда е приветлива и спокойна както за служителите, така и за читателите, които с удоволствие посещават библиотеката.

**Детска музикална школа** е най – старата и утвърдена учебна форма към читалището в нашия град. В настоящия момент обучението е индивидуално, два пъти в седмицата. Класовете са по пиано, флейта, блок флейта, китара и акордеон. Възрастта на участниците е от предучилищна възраст до 18-годишни, когато се завършва курсът на обучение в Детска музикална школа. В школата се обучават около 80 ученика.

По-напредналите ученици се изявяват в самостоятелни концерти, концерти на Детската музикална школа, коледни и крайгодишни продукции, музикално – поетични вечери и общоградски тържества.

И през 2019 година децата от ДМШ взеха участие в Дните на талантите и интересите през м. май.

Запомнящ се беше и концертът, който те изнесоха на открито за всички троянци.

Активно участие взеха и във фестивала „Изкуството превзема града“, като се включиха с индивидуални изпълнения пред читалището.

В поетичната вечер „По дирите на двамата братя“ свириха Цветомира Горненска, Цветелина Матеева и Паолена Бънджева.

При освещаването на нашето читалище след големия ремонт, поздрав поднесе с изпълнението си на новозакупеното електронно пиано Паолена Бънджева.

По случай Петковден - празник за град Троян, ние организирахме концерт на Паолена Бънджева и Гергана Спасова от класа по пиано на Амория Маркова. За да бъде по – различен концертът, той се реализира в ресторант „Шато Монтан“. В него свириха и Станислав Симеонов, и Стефан Пачков от класа по китара на Михаил Иванов.

При голям интерес на гости и родители минаха годишните продукции по всички музикални инструменти.

Децата от ДМШ вече са популярни лица, защото благодарение на новозакупените електронни пиана, нашите таланти могат да се покажат на по – широката публика, да изнасят концерти на открито и троянци да оценят техния труд и талант.

**Дует „Фантазия“** навърши 28 години творческа дейност през 2019 г. В дуета участват преподаватели от Детската ни музикална школа – Амория Маркова – пиано, и Мариета Куцарова – флейта.

Дует „Фантазия“ има няколко участия през изминалата 2019 г. :

* Участие в поетичните вечери в читалището;
* Участие в празници, организирани от Община Троян;
* Откриване през май на международна изложба в с. Орешак /Национално изложение на художетсвените занаяти и приложни изкуства/.

Ръководител на **Вокална студия “Усмивка“** е Надежда Бурева. Тя работи вече втора година с децата и резултатите са налице. След временния отлив на деца сега формацията работи прекрасно и децата са вече над 20 на брой. С тях се работи индивидуално и групово.

През календарната 2019 г. ВС „Усмивка“ взе активно участие в Дните на талантите и интересите – м. май.

Участие отбеляза и по повод 24 май в Начално училище “Св. Св. Кирил и Методий“.

Интересна и запомняща се бе годишната продукция на студията с концерт в зала „Форум“.

Децата от ВС “Усмивка“ пяха и на традиционния празник „Сирни Заговезни“, като предизвикаха много аплодисменти от своята публика.

Участваха във фестивал „Пеем за България“, организиран от НУ „Св. Св. Кирил и Методий“.

При запалването на светлините на Коледната елха, бяха едни от най – атрактивните участници.

В края на годината, в Коледната продукция, те показаха какво са научили и колко са се забавлявали в студията.

В състава на **Фолклорен ансамбъл „Траяна“** за 2019 г. влизаха 40 деца, разделени в две възрастови групи, концертен състав с 22 танцьора, трима участника от трио „Накит“ и над 120 танцьора в групата „Ха, за здраве“ – общо около 200 танцьора.

Изминалият сезон беше труден, но много успешен за ФА „Траяна”.

За съжаление концертният състав беше напуснат от своя хореограф Васил Гърмолов. Г-н Гърмолов продължи работа само с децата.

ФА „Траяна“, по предложение на г-н Иван Иванов, взе решение да работи до края на творческия сезон 2018/2019 г. без ръководител. За пръв път беше експериментиран нов принцип на репетиционния процес. Всеки от по-опитните танцьори водеше състава по една седмица по предварително определен график. Бяха приети и въведени стриктни правила за дисциплината, което доведе до положителен резултат. Всички танцьори осъзнаха тежката ситуация и подходиха изключително отговорно, нещо повече, ансамбълът беше за пореден път победител в областния фолклорен танцов фестивал в гр. Луковит във възрастова група над 18 години.

През отчетния период беше ушит и нов шопски костюм на мъжете. Ритмично се провеждаха репетициите във ВФ „Накит“ с р-л Веселка Марешка и клуб „Ха, за здраве“ с ръководител Тодорка Христова.

Ето и някои от изявите на ФА „Траяна“ в страната и чужбина:

1. От 28 април до 6 май - участие в 6-ти фестивал на изкуствата „Арт Мастърс“ в гр. Алания – Турция.
2. 8 юни - участие в четвърти областен танцов фестивал „Тройче“ в гр. Луковит, в който ФА “Траяна” затвърди лидерските си позиции в Област Ловеч. Децата грабнаха 2-ро място във възрастовата група до 11 години, а представителният състав спечели 1-во място във възрастова група над 18 години.
3. 18 юни – 11-ти самостоятелен концерт в салона на НЧ „Наука-1870 г.“.
4. Децата участваха в празника на Основно училище „Иван Хаджийски“
5. От 6 до 9 септември участие в международния танцов фестивал „Етно ритми“ в Златни пясъци.
6. Традиционни безвъзмездни участия в множество общински и читалищни мероприятия.

От м.септември 2019 г. ФА „Траяна“ работи с нов хореограф – г- Мартин Мочков. Към настоящия момент той е хореограф на Северняшкия ансамбъл в гр.Плевен. Работил е с трупата на Нешка Робева, Ансамбъл „Тракия“ и др. Той отговаря за работата на концертния състав на ансамбъла и групата „Ха, за здраве“. Надяваме се да сме решили един голям проблем за нашето читалище – липсата на специалист – хореограф в нашия град, и да сме намерили отговорен ръководител на ФА „Траяна“.

**Школата по изобразително изкуство** към НЧ “Наука-1870 г.“ е с ръководител Маргрет Креклешка. Школата работи от 2003 г. Тя започна с 8 деца, а през годините броят им надхвърля 300. В школата днес се обучават 26 деца, на възраст от 5 до 13 г. Рисуват с различни материали и техники.

През 2019 г. децата работиха усърдно и участваха в много конкурси.

От конкурса „България в сърцата и мечтите ни“ – гр. Шумен, имаме трета награда за Михаил Маринов – 6 г. И поощрителна за Арзу Хакъ – 10 г.

Съвсвм скоро излезе класацията от конкурса „Нарисувай ми слънце“ в София. Имаме първа награда за „Най – добър екип“ в категорията „Най – усмихнатото слънце“. Печелят Преслав Стоянов-10 г.-първа награда, Зара Маринова 8 г. - втора награда и Милица Банкова 10 г. - трета награда. В категорията „Най – нестандартна техника“: специална награда – Мирра Тодорова – 5 г., първа награда – Виктор Василев-7 г., трета награда за Елена Маркова – 8 г., поощрителна награда за Божидара Маламова – 8 г.

Освен в конкурсите, участвахме и в една интересна инициатива на музикантите Емил Ненковски, Добромир Дишев и Веселин Ангелов „Вечер на изкуствата“. С любезното съдействие на собственика на „Ривърсайд“ г-н Николай Тодоров, където беше събитието, децата рисуваха на фона на музика, а рисунките бяха обявени на търг, от който събрахме 50 лв. С тези средства бяха закупени акрилни боички за децата.

В конкурса „С очите си видях бедата“ са наградени Рая Стефанова – 7г., Елена Маркова – 8 г.и Милица Банкова – 10 г.

По традиция годишната изложба на Школата по изобразително изкуство беше открита през месец юни и остана да краси фоайето на читалището през цялото лято.

**Дамският камерен хор** е с диригент Весела Марешка и корепетитор Надежда Бурева - акордеон. Хорът се състои от 25 хористки и двама солисти. Репертоарът на хора е много богат: обработен фолклор, планинарски песни, църковни песнопения и т.н.

През 2019 г. хорът взе участие в национален песенен празник „С песните на България“ в Хисар.

Много почитатели на хора събра и традиционното благотворително шоу в ресторант „България“.

Дамски камерен хор пътува до Италия и участва в Международен фолклорен фестивал „Лято в Италия“.

На много аплодисменти се радваха дамите и на Фестивала на сливата през септември.

Дамският ни хор показа, че е в крак с днешното бързо променящо се време.

Ръководител на **Студия „Гласове**” е г-жа Мариета Жекова**.** През 2019 г. в студията се обучават около 15 солисти от всякакви възрасти. Децата развиват певческите си възможности в различни жанрове. Студията навърши 14 години и вече има завършили възпитаници, които професионално се занимават с музика - създават авторски песни с клипове.

Ето някои от участията на възпитаниците на Студия „Гласове“:

1. Участие на Дейна Илиева в концерта на читалищните състави по случай Трифон Зарезан – открита сцена „Къпинчо“, февруари 2019;
2. Участие на солисти на Студията, които са ученици, в благотворителния коктейл на СУ „Васил Левски“, февруари 2019г./, ресторант „България“/;
3. Участие на Паолена Бънджева с музикално изпълнение в благотворителен коктейл на НЧ „Наука – 1870г.“ – 01.03.2019г. /ресторант „България“/;
4. Петнадесети национален конкурс за млади изпълнители на популярна песен „Звездици за Лора“ – Свищов, април 2019 г.:

* втора награда: диплом и статуетка за Христо Христов;
* трета награда: диплом и статуетка за Тоня Борисова;
* трета награда: диплом и статуетка за Мира Попова;
* поощрителна награда за Михаил Дундев;
* наградата на военния клуб за Преслав Делчев;

1. Участие на Радко Петков в тържественото откриване на националната олимпиада по математическа лингвистика април 2019г. – Ловеч;
2. Участие на Христо Христов и Радко Петков в концерт по случай 50 години от създаването на НУ „Христо Ботев“ – гр. Троян, април 2019 г.;
3. Среща – интервю на Радко Петков с ученици – фенове от ловешките училища на тема „Пътят към успеха“ - 26.04.2019г.;
4. Самостоятелен концерт на Радко Петков в гр. Луковит по случай юбилей на училище - 27.04.2019г.;
5. Участие на 10 солисти от Студията в концерт по случай Седмицата на талантите – май 2019г.;
6. Участие на Радко Петков в концерт, излъчван по БТВ 10 годишни награди „Успелите деца на България“ – фондация „Димитър Бербатов“, София, Народен театър „Иван Вазов“ - 09.05.2019г.;
7. Удостояване с почетна грамота от РИО – Ловеч на Радко Петков и Мариета Жекова – май 2018г. и вокално изпълнение на Радко Петков;
8. XXVII-ми Европейски младежки Поп–рок конкурс „Сарандев“ – Добрич, 16 -18.05.2019г.:

* първа награда – Ани Ненова /трета възрастова група/;

1. V Международен фестивал – конкурс за вокални изпълнители „Вярвай, искай, можеш“, включен в Културния календар на МОН, юни 2019г.:

* Първа награда, диплом и статуетка за Мира Попова /в категория песен на чужд език/;
* Втора награда, диплом и статуетка за Мира Попова /в категория песен на български език/;

1. Участие на Симона Вълчева и Тоня Борисова в конкурса „Малка мис и малък мистър“ – Ловеч /на крепостта/, с музикални изпълнения - 06.2019г.;
2. Участие на Тоня Борисова с вокални изпълнения в Рок феста на Природоматематическа гимназия – Ловеч, юни 2019г.;
3. „Сан Ремо Young“ – Милано, Италия – финали, 8,9,10 септември 2019г.:

* Гран При, статуетка и диплом в малката категория за Мира Попова, както и квота за Световното в Рим през 2020г. и квота за Международния фестивал за филмова музика „Арлекин“ във Варна през 2020г. В момента се пише авторска песен за Мира от италиански композитор от Академията на Сан Ремо;
* В голямата група – за Ани Ненова и Мартин Николов - квоти за световното в Рим и отново за „Арлекин“ /както солово, така и в дует/;

1. Участие на Мира Попова с вокални изпълнения в Празника на сливата – открита сцена, пл. „Възраждане“, 2019г.;
2. Участие на Ани Ненова в предварителен кастинг в седмия сезон на „Гласът на България“, София, септември 2019г.;
3. „За Троян“ – самостоятелен концерт на Студията, 11.10.2019г. /салона на НЧ „Наука – 1870г.“/
4. Участие на Радко Петков с музикални изпълнения в национален коктейл на Ротари – България /декември 2019г./;
5. Запалване на коледната елха от Мира Попова – /декември 2019г./;
6. „Коледен концерт“ – на Студия „Гласове“ и талантливи ученици от СУ „Васил Левски“ – 21 декември 2019г.;
7. Концерт на Радко Петков – 30 декември 2019г. – Велинград;
8. Конкурсът в „Полски щурчета“ от м.септември 2019 г., организиран от Веселин Маринов, Мира Попова е с трета награда. Мира Попова, Преслав Делчев и Ани Ненова, взеха участие в концертите на Веселин Маринов в гр.Троян;

Участие на Радко Петков и Христо Христов в откриването на читалищната сцена след ремонта.

**Читалищният театър** е от около 15 актьора. От 2019 г. негов художествен ръководител е младият режисьор Теодор Лука. Той промени начина на репетиции на театъра, като те вече се провеждат регулярно два пъти в седмицата. Тази промяна се оказа много удачна и работата на театъра е много ползотворна.

През изминалата 2019 година самодейният театрален състав към читалището репетира и реализира премиера на пиесата „Където улиците нямат имена“ от Димитър Златинов с режисьор Теодор Лука. Авторът на пиесата г-н Димитър Златинов живее и работи в Австралия, но въпреки това ние го открихме и по наша молба той дари своите авторски права на читалището.

Пиесата „Където улиците нямат имена“ бе приета с преобладаващо положителни отзиви от публиката в Троян и района, като през сезона се реализираха 4 постановки в рамките на Общината. Пиесата също гостува в град Лом на 17 – тия Фестивал на любителските театри, където бе отличена с награда „Ярко творческо присъствие – женска роля“. В спектакъла участваха артистите: Катя Ютерова, Стела Мавродиева, Вихра Петрова, Моника Генкова, Ивайло Стефанов, Венцислав Вълков и Минчо Вачков.

**Дружеството на троянските писатели** е създадено след промените в България. До тогава то се е назовавало Литературен клуб „Минко Николов“. А след това приема името Дружество на троянските писатели. В него днес членуват 30 поети и писатели. Председател на дружеството е г-н Илия Ганчев. От две години към него се присъединиха и авторите от Литературен клуб „Орфей“ с ръководител г-жа Лина Борджиева.

1. Дружеството през 2019 г. проведе следните общи литературни четения:

-посветено на пролетта

- по случай Деня на просветата и културата – 24 май

- посветено на Деня на будителите

2. Публикувани и представени бяха следните поетични книги на троянски автори:

- „Илюзия – наречена живот“ от г-н Цанко Лингорски

- „Благослов“ от г-жа Надка Данкова

- „Светлина над хоризонта“ от г-н Харалан Недев

- „Мяра за обич“ от г-жа Невена Михова. Книгата бе представена в клуба на пенсионера, по случай Деня на народните будители. Презентацията мина с голям успех и в присъствието на много почитатели на поетесата.

- в залата на Информационно - културен център поетът Марин Георгиев и критикът Светозар Игов представиха посмъртно новата книга на Ивайло Иванов.

3.По покана на Дружеството на троянските писатели гостуваха творци от Клуба на културните дейци град Ловеч. Проведено беше съвместно литературно четене, което премина с успех в дружелюбна атмосфера. В чест на гостите бе даден коктейл, на който те споделиха свои мисли за литературното си творчество.

4.На гости на Дружеството бе поканена и писателката от гр. Севлиево г-жа Румяна Халачева, която представи белетристичната си книга „Дълбините на древността“

5.По случай 24 май бе изготвена литературна страница във вестник „Троянски глас“, на която бяха представени поетични творби от Дружеството на троянските писатели.

6.Председателят на Дружеството на троянските писатели г-н Илия Ганчев помести във вестник „Троянски глас“ рецензия за поетичната книга на г-жа Надка Данкова „Благослов“.

В раздела **художествено – творческа дейност** трябва да отбележим и следните организирани мероприятия:

Традиционно през 2019 г. за 13-ти пореден път реализирахме обичая **„Сирни заговезни в Троян“,** който е много атрактивен и посещаван от жители и гости на града.

Връчване приза на името на Николай Ганков в **Деня на театъра** - 27 март.

Съорганизатори бяхме и на поредното издание за **„Лазарица“** и **„Български фестивал на сливата“.**

Тази година читалището беше инициатор на нов фестивал, насочен към младежите **„Изкуството превзема града“.** Фестивалът беше финаниран от Община Троян и се проведе в два дена, едноовременно на три ралични сцени в града – кв. „Буковец“, кв. „Лъгът“ и пл. „Възраждане“. Идеята за този фестивал е на Иван Хаджийски и Вихра Петрова, а програмата за фестивала беше изработена от Вихра Петрова, Калин Димитров, Тереза Георгиева, Теодор Лука и Станка Марешка. Във фестивала много активно се включи Баскетболен клуб „Чавдар“ с председател г-н Петър Лалев и Волейболен клуб „Троян волей“. Фестивалът бе реализиран изцяло от екипа на нашето читалище, с помощта на Общинско предприятие „Комунални услуги“ – Троян.

Всяка седмица в периода февруари - юли, септември-декември 2019 г., в читалището ни гостуваха професионални театрални и оперетни трупи, както и поп изпълнители от Русе, Бургас, Ловеч, „Искри и сезони“ – София, Казанлък, Велико Търново, Габрово, Плевен.

От 19 юли 2019 г., в нашето читалище старитараха кинопрожекциите. В Троян вече има кино след прекъсване от 40 години. През зимния сезон кинопрожекциите ще бъдат преустановявани, тъй като тази дейност е икономически неефективна, поради скъпото гориво за отопление, което към настоящия момент е нафта.

**Работа по проекти**

Работата по проекти ще отчетем за целия мандат на настоятелството – 2017 – 2019 г.

През изминалия мандат читалището работи основно по три проекта на обща стойност **1 596 238.48 лв.** Това нямаше да бъде възможно, ако не беше професионалната помощ на администрацията на Община Троян.

През 2016 г. бе одобрен проект на Община Троян по Оперативна програма „Региони в растеж 2014 - 2020“ по приоритетна Ос 2. Проекта касае енергийната ефективност на читалищната сграда, т.е. изолация на външните стени, подове и тавани, и подмяна на отоплителната, вентилационната и електрическата инсталации. Срокът за изпълнение е 24 месеца, считано от датата на подписване на договора - 01.09.2016 г. Общата сума на проекта е **1 169 406.04 лв.**

Ремонтните действия по този проект започнаха през м. август 2017 г. и завършиха през м. март 2018 г. Месец май 2018 г., проектът беше отчетен.

Проектът бе реализиран от ДЗЗД „Проектстрой – Линк“, с представляващ г-н Петър Петров.

През 2016 г. читалището кандидатства пред Държавен фонд „Земеделие“ с проект „Ремонт и закупуване на оборудване и обзавеждане на НЧ „Наука – 1870 г.“ в гр.Троян“, по подмярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура“ по „Програма за развитие на селските райони 2014 – 2020 г.“.

На 15.09.2017 г. бе подписан договор между фонда и читалището за финансиране на проекта на обща стойност **390 844.44 лв.** През м. януари 2018 г. бе обявена обществена поръчка за избор на изпълнител. Фирмата изпълнител на този проект е „Динакорд България“, с представляващ г-н Ангел Димовски.

С реализирането на този проект, ние оборудвахме читалищния салон с нова озвучителна и осветителна техника, подобрихме акустиката, закупихме киномашина и екран, компютърна техника, музикални инструменти и подновихме сценичното облекло.

Дейностите по този проект приключиха в средата на м. май 2019 г.

Кандидатствахме и пред Агенцията за хора с увреждания за доставка и монтаж на подемник, който да осигури достъп на инвалиди от партера до салона, кабинетите на Детска музикална школа, фоайето, зала „Форум“ и библиотеката. Проектът е на стойност **35 988.00 лв.** и бе реализиран през м. август 2017 г.

В бюджетите на Община Троян за 2017 г. и 2018 г. бяха предвидени средства в размер над 65 620 лв. за финансиране на допълнителни дейности, извън предвидените в проектите за енергийна ефективност и оборудване на читалищния салон.

Тези средства се изразходиха за частичен ремонт на оркестрината, ремонт на парокотелното, подмяна на трите „летящи“ врати на партера, ремонт на гардероба, изграждане на интернет мрежа, подмяна на фасадните рекламни табла, постави се нужната техника за озвучаване на фоайетата и фасадата на читалището, бе изработен интериорен проект за фоайетата и конструктивен проект за укрепване стоманобетонната плоча на сцената в оркестрината, подовото покритие на сцената, реставрация на мозайката във фоайетата, оборудване и осветление на партера и др.

Като обобщение можем да кажем, че общата сума на ремонтните дейности извън проекта за енергийна ефективност и ДФ „Земеделие“ са 91 070 лв., от тях 65 620 лв. са от Община Троян, 15 346 лв. са дарения, 10 104 лв. са от читалището от предадено старо желязо и събрани средства от Коледен бал.

**Партньорства и членства на НЧ „Наука – 1870 г.“**

- партньори сме на всички детски градини, училища и читалища в Община Троян

- добри партньорски практики имаме с Община Троян, Музей на занаятите, Национално изложение на художествените занаяти с.Орешак, Галерия „Серякова къща”, НПО (Посока „Европа”, Сдружение „МИГ Троян и Априлци”, Туристическите дружества в града), Пенсионерски клуб, Църковно настоятелство на Храм „Св. Петка Параскева” и др.

- партньорство с регионални медии

- добро партньорство имаме и с бизнеса в града

- член сме на Съюза на народните читалища, НД „Традиция“ и Сдружение “МИГ Троян, Априлци и Угърчин“

Част от социалната политика на читалището е предоставянето на билети на по –ниски цени за хора с увреждания, както и улесняване на техния достъп до театралния салон. Читалищното настоятелство е регламентирало и по – ниско заплащане на такси за деца от социално слаби семейства, при посещение и обучение в читалищните формации.

Работим с представители на етнически общности и различни възрастови групи, помагайки им да придобият начална компютърна грамотност.

Добра практика се оказа и организирането на пътувания до различни градове в страната за посещение от троянци на различни културни събития – концерти, театри, опери и др.

НАРОДНО ЧИТАЛИЩЕ „НАУКА – 1870 г.”

гр.Троян, пл. „Възраждане“

секретар (0670) 62060

библиотека

моб. тел. 088 8757460

e-mail: [nauka\_tr@mail.bg](mailto:nauka_tr@mail.bg)

URL [www.naukatroyan.org](http://www.naukatroyan.org)